རྩོམ་ཡིག་ཁྲོད་ད་རུང་ཐེངས་འདིའི་འཚམ་འདྲིའི་བཀོད་སྒྲིག་ཀྱང་བརྗོད་ཡོད་དེ།ཞིས་ཅིན་ཕིང་གིས་ཐེངས་འདིའི་ཕ་ཁི་སི་ཐན་གྱི་རྒྱལ་དོན་འཚམ་འདྲི་ནི་ཁོང་གི་ལོ་འདིའི་ཕྱི་ཕྱོགས་རྒྱལ་དོན་འཚམ་འདྲི་དང་པོ་ཡིན་པ་དང་།འཚམ་འདྲི་སྐབས་སུ་བདག་གིས་སྲིད་འཛིན་ཧུའུ་སེ་ཡུན་དང་ཙུང་ལི་ཞེ་ལིས་ཧྥུ་སོགས་ཕ་ཁི་སི་ཐན་གྱི་མགོ་ཁྲིད་དང་མཇལ་འཕྲད་གནང་རྒྱུ་དང་།རྒྱ་ཆེན་པོས་ཕྱོགས་སོ་སོའི་མི་སྣ་རྣམས་དང་མཇལ་ཏེ་ཁོ་ཚོ་དང་ལྷན་དུ་རྒྱལ་ཁབ་གཉིས་པོའི་འབྲེལ་བ་དང་ཐུན་མོང་ཐུགས་ཁུར་བྱེད་པའི་གནད་དོན་ལ་བསམ་ཚུལ་བརྗེ་རེས་བྱ་རྒྱུ།བདག་གིས་ཐེངས་འདིའི་འཚམ་འདྲི་བརྒྱུད་ཕ་ཁི་སི་ཐན་གྱི་འགོ་ཁྲིད་མི་སྣ་དང་ལྷན་དུ་རྒྱལ་ཁབ་གཉིས་པོའི་མཉམ་ལས་ཀྱི་སྤྱི་བའི་སྒྲོམ་གཞི་གྲོས་འགོད་བྱ་རྒྱུ་དང་།ཀྲུང་ཕའི་དཔལ་འབྱོར་བརྒྱུད་ལམ་འཛུགས་སྐྲུན་དང་ཁྱབ་ཁོངས་སོ་སོ་དངོས་འབྲེལ་མཉམ་ལས་ཀྱིས་འཕེལ་རྒྱས་དངོས་སུ་བྱུང་བར་སྐུལ་འདེད་བྱས་ཏེ།ཀྲུང་ཕའི་འབྲེལ་བ་ནི་ཚད་མཐོན་པོས་འཕེལ་རྒྱས་སུ་ཕྱོགས་རྒྱུར་རེ་སྒུག་བྱས་ཡོད་ཅེས་བརྗོད་ཡོད།